kardosdrur/scandi-wiki huggingface dataset:
Tørdok

En tørdok er et bassin tømt for vand, hvor skibsnybygninger og -reparationer finder sted. 

Tørdokke er konstrueret ud mod en havn eller andet åbent vand, som kan lukkes med en vandtæt port.
Udgravningen kan være opbygget af vandtæt murværk eller -beton.

Ved anvendelse hales et fartøj ind i dokken,  hvorefter den vandtætte port lukkes og dokken lænses  for vand. Fartøjet lægger sig til hvile på forud anbragte beddingsblokke, efter fartøjets placering og fortøjning. 

Afstivninger anbringes mellem doksider fartøj for at undgå kæntring.

Ved færdiggørelse af aktuelle arbejde fyldes dokken med vand og fartøjet hales ud efter åbning af den vandtætte port.

Anvendelse
Dokken anvendes til nybygning af større skibe samt i reparationsøjemed, blandt andet:
Bundeftersyn i henhold til klassekrav.
Sandblæsning og maling af skibsbund.
Inspektion af bundventiler.
Inspektion af propellere og tilhørende pakdåser.
Skrueaksel-træk

Se også 
 Flydedok 

Værfter
Skibsterminologi
Le nozze di Teti e di Peleo

Le nozze di Teti e di Peleo er en opera af Francesco Cavalli. Den betegnes som en opera scenica eller en festa teatrale. Operaen har libretto af Orazio Persiani og blev Cavallis første opera og uropført på det venezianske operahus Teatro San Cassiano den 24. januar 1639. Det er også den første venetianske opera, hvis partitur er overleveret. 

Handlingen er baseret på den mytologiske fortælling om brylluppet mellem Peleus og Thetis. Cavallis scener, der fremstiller guderne, kræver en udførlig iscenesættelse, og hans partitur involverer to kor (som skildrer så forskellige karakterer som guder, tritoner, bakkantinder og dæmoner) samt en række dansere.

Roller 

Operaer på italiensk
Byens Valgmenighed

Byens Valgmenighed (tidligere: Valgmenigheden i København eller VIK) blev dannet i 2008 og er en valgmenighed i den danske folkekirke. Kirken begyndte som en udløber af Århus Valgmenighed og er tilknyttet DanskOase. Menigheden samme trosgrundlag som folkekirken og ledes af valgmenighedspræst, cand.theol. Christian Callesen. Torsten Borbye Nielsen er hjælpepræst.

Der er gudstjenester den 2., 4. og 5. søndag i måneden i Kristuskirken på Baggesensgade 7, 2200 Nørrebro. De andre søndage mødes mange i mindre fællesskaber rundt omkring i Storkøbenhavn.

Uanset hvilken baggrund eller holdning man har, er man meget velkommen til at dukke op til gudstjenester og andre aktiviteter.

Noter

Ekstern henvisning 
 Byens Valgmenigheds hjemmeside
 Byens Valgmenigheds Facebookside
 Byens Valgmenigheds Instagramprofil
 Byens Valgmenigheds LinkedInprofil

Valgmenigheder
Religion i København
Folkekirken
DanskOase
Nørrebro
Bent Bjørn

Bent Bjørn (født 21. juli 1946) er en dansk freelancejournalist og politiker, der siden 1. januar 2010 har været viceborgmester i Læsø Kommune, valgt for Læsølisten.

Bent Bjørn blev indvalgt i kommunalbestyrelsen for første gang ved kommunalvalget 2009 og blev viceborgmester med støtte fra Socialdemokraterne.

Bent Bjørn er tidligere direktør for TV2/Nord, men blev fyret fra stillingen d. 10. februar 2005 pga. udbetaling af beløb til dækning af udokumenterede udgifter og overførsel uden bestyrelsens vidende af kr. 300.000,00 til det dengang nødlidende selskab NMC Erhverv ApS.

Eksterne kilder/henvisninger 

Kommunalpolitikere fra Danmark
Danskere i 2000-tallet
Michael Manning

Michael Manning (født i Queens, New York) er en amerikansk tegner, kendt for en lang række tegneseriealbum med futuristiske universer og fetich-prægede BDSM-optrin. Hans kunst er præget af hans oprindelige uddannelse som animator samt indflydelse fra japansk animation. De fleste af hans motiver er udført i sort-hvid og kredser om emner såsom bondage, zoofili, tvekønnethed og mytologiske væsner.

Bibliografi 
 Cathexis, Amerotica, 1997. .
 Lumenagerie, Nantier Beall Minoustchine Publishing, 1997. .
 The Spider Garden (Spider Garden-serien), Eurotica, 1995. .
 Hydrophidian (Spider Garden-serien), Nantier Beall Minoustchine Publishing, 1997. .
 In a Metal Web (Spider Garden-serien), Amerotica, 2003. .
 In a Metal Web II (Spider Garden-serien), Amerotica, 2003. .
 Tranceptor: The Way Station (Tranceptor-serien), Amerotica, 1998. .
 Inamorata, Last Gasp, 2005. .
 Tranceptor: Iron Gauge (Tranceptor-serien), 2007.

Litteratur / kilder 
 Nicolas Barbano: Spider Manning – han slår en streg over dine grænser (TM Tidens Mand nr. 4, 2002)

Eksterne henvisninger 
 The Spidergarden.net – officiel hjemmeside
 Michael Mannings online dagbog
 The Spider Garden Yahoo Gruppe 
 Michael Manning kunsttryk 

Tegneserietegnere fra USA
BDSM
Personer fra New York
Dingaan Thobela

Dingaan Bongane Thobela (født 24. september 1966 i Soweto, Sydafrika) er en professionel bokser i Super-mellemvægt (168 lb) divisionen.

Professionel karriere
Efter udarbejdelsen af en Amatør Record på 80-3 blev Thobela kendt som "The Rose Soweto" og blev professionel i 1986 og vandt WBO Letvægt-titelen i 1990 efter at slå Mauricio Aceves. Efter at have forsvaret bæltet tre gange beholdt han titlen, og derefter udfordrede han WBA Letvægt-titelindehaveren Tony Lopez i 1993, men tabte en omdiskuteret afgørelse. Senere samme år tog han en revanchekamp mod Lopez og vandt titlen. Han mistede titlen i sin første forsvarskamp mod Orzubek Nazarov og tabte en omkamp til Nazarov i 1994. Han standsede WBF junior Welterweight-mesteren Kenny Vice i en ikke-titel-kamp kort efter dette.

Thobela flyttede senere betydeligt op i vægtklassen, og i 2000 udfordrede han WBC Supermellemvægt-titel-indehaveren Glenn Catley og vandt bæltet via en knockout i 12. runde i sin kun anden kamp i den højere vægtgrænse. Han mistede igen titlen i sin første forsvarskamp til Dave Hilton Jr. via en omdiskuteret afgørelse. Tabet til Hilton var begyndelsen på enden for Thobela, der mistede sine næste fem kampe, herunder en kamp tabt på teknisk knockout mod Eric Lucas for WBC Supermellemvægt-titlen i 2001 samt senere mod mestrene Mikkel Kessler og Lucian Bute.

Referencer 

Boksere fra Sydafrika
Tongling

Tongling (; tidligere navne: Tunglinghsien, Tungkwanshan; bogstaveligt "kobberbakken") er en kinesisk by på præfekturniveau i provinsen Anhui i den centrale del af Kina. Den har et areal på 	1,113 km2, og befolkningen  anslås til 700.000 indbyggere (2004).

Asteroiden 12418 Tongling er opkaldt efter byen.

Administrative enheder

Tongling består af tre bydistrikter og et amt:
Bydistriktet Tongguanshan (铜官山区), 30 km², 270.000 indbyggere;
Bydistriktet Shizishan (狮子山区), 53 km², 70.000 indbyggere;
Bydistriktet Jiaoqu 郊区), 154 km², 50.000 innbyggere;
Amtet Tongling (铜陵县), 876 km², 320.000 indnbyggere.

Historie
Tongling har vært en mineby siden 600-tallet. Der er store kobbergruber i området, og desuden visse tinforekomster.
Byen har derfor været et vigtigt sted for bronzeproduktion i mange århundreder. Den industrielle aktivitet voksede særlig under Ming-dynastiet (1368-1644) og Qing-dynastiet (1644-1911), under den japanske okkupation 1938-45, og igen efter 1949.

Erhverv
Det finnes også lavlandsområder omkring byen, hvor der dyrkes ris, hvede, bomuld, bønner, hvidløg og urter til  medicin. Der er også store fiskedamme i området.

Floddelfinen
Tongling er center for forsøg på at redde de sidste overlevende ferskvandsdelfiner af arten  Lipotes vexillifer (på kinesisk kaldes de Baiji) fra Yangzekiangfloden (også kalt Chang Jiang) Der er bygget  et anlæg ved nogle søer i området, men det er endnu ikke lykkedes at fange og flytte nogle delfiner til det beskyttede område . 

Bypræfekturer i Anhui
Wuhu

Wuhu (芜湖; pinyin: Wúhú) er en by på præfekturniveau i provinsen Anhui i den centrale del af Folkerepublikken Kina.  Den ligger på den sydøstlige bred af Yangtzefloden, og har et areal på 3.317 km2, og befolkningen anslås til 2.245.600 indbyggere (2004).

Administration

Wuhu administrerer fire bydistrikter og tre amter.

Xinwu distrikt (新芜区) 232.400 indbyggere.
Matang distrikt (马塘区)
Jinghu distrikt (镜湖区)
Jiujiang distrikt (鸠江区)
Wuhu amt (芜湖县)
Fanchang amt (繁昌县)
Nanling amt(南陵县)

Trafik
Kinas rigsvej 205 passerer gennem området. Den begynder i Shanhaiguan i Hebei og ender  i syd ved   Shenzhen i provinsen Guangdong. Undervejs passerer den  blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Bypræfekturer i Anhui
Semah

Semah er navnet på en rituel dans i alevismen. Navnet kommer af det arabiske udtryk al-samā' , som kan oversættes til "hørelse" eller "at lytte". Relaterede ritualer findes generelt hos sufistiske grupper, men om disse bruges ofte udtrykket semā' , som er en mere original udtalelse af det oprindelige ord.

I alevismen ses semah dog ikke som en dans, men som et uundværligt ritual i de alevitiske cem-ceremonier, da den er en del af alevismens Tolv Tjenester (Oniki Hizmet). Semah-ritualet foretages kun til en bestemt form for musik, kaldt nefes eller deyiş, som er alevitiske hymner. Disse hymner har en særlig og (for alevitterne) genkendelig karakter af både indhold og melodi. Det er heller ikke tilladt at udføre semah uden for en religiøs anledning.

Historisk set stammer semah tilbage fra de musikalske/rytmiske ritualer i den tidlige sufisme. Det vides, at der allerede i 800-tallet i Baghdad eksisterede aktive steder (samā'-khāna), hvor mystiske musikalske hørelser fandt sted. Der er også beviser på, at semah senest siden 1000-tallet har eksisteret som et ritual i alevismen.

I alevismen forbindes semah-ritualet med De Fyrre og derved også med skikkelser som Muhammed og Imam Ali. Selvom alevitter til tider er blevet kritiseret af ortodokse muslimer for denne overbevisning, er det bemærkelsesværdigt, at der bl.a. i sunnitiske traditioner (ahadith) findes adskillige beretninger, som underbygger alevismens doktriner vedrørende semah. Et af de mest slående eksempler er følgende:

Det er også bemærkelsesværdigt, at traditionen skulle være berettet af Ali. Denne beretning skulle angiveligt kunne findes i den anerkendte sunnitiske hadith-samlinger som bl.a. Imam Ahmad's Musnad (1:108).

Referencer 

Alevisme
Sufisme
Ritualer
Ole Ejnar Bonding

Ole Ejnar Bonding (15. januar 1910 i Hammerum, Gjellerup Sogn – 20. marts 1989 i Gentofte) var en dansk arkitekt, der var overarkitekt for DSB i tidsrummet 1958-1979.

Han var søn af murer Harald Olsen og Inger Marie Jensen og tog navneskift fra Ejnar Olesen den 26. oktober 1937, hvorved han samtidig antog fornavnet Ole. Bonding tog bygningskonstruktøreksamen fra Odense Tekniske Skole 1929 og fik afgang fra Kunstakademiets Arkitektskole i 1937. Samme år blev han ansat ved Statsbanerne, hvor han avancerede til banearkitekt 1948, afdelingsarkitekt 1949 og overarkitekt 1958.

Bonding har ikke haft så mange selvstændige opgaver som arkitekt, men det faldt i hans lod at stå for mange istandsættelser og ombygninger af stations- og driftsbygninger. Blandt hans egne værker kan bl.a. nævnes det lille ottekantede vandtårn i mønstermuring fra 1952 ved Esbjerg Station, hvor han ti år senere også opførte en opholdsbygning for togpersonalet i et enkelt formsprog. Hans væsentligste værker blev Holbæk (1972) og Herning Station (1979), begge opført i en kompromisløs modernisme.

Inden sin fratræden 1979 indledte Bonding endvidere betydelige restaureringsprojekter på Københavns Hovedbanegård (ved Dissing+Weitling) og Østerport Station samt en registrering af bevaringsværdier i DSBs bygningsmasse, der blev gennemført i 1980'erne. Han var Ridder af Dannebrog.

Udvalgte værker 
 Vandtårn ved Esbjerg Station (1952) og opholdsbygning sammesteds (1962)
 Skive Station (1962)
 Holbæk Station (1972)
 Svanemøllen Station, Østerbrogade 246 (1976)
 Herning Station og posthus, Banegårdspladsen 6A-D, Herning (1978-79, sammen med Jens Nielsen)

Kilder 
 Kraks Blå Bog 1974
 Rikke Tønnes, "Ole Ejnar Bonding", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Riddere af Dannebrog
Embedsmænd fra Danmark
Danskere i 1900-tallet
Modernistiske arkitekter
Personer i Kraks Blå Bog (afdøde)
Ansatte i DSB
Scandia

Scandia har flere betydninger:

 Scandia (tidsskrift) – dansk historisk tidsskrift
 Scandia A/S, nu Bombardier Transportation Denmark – togfabrik i Randers
Gabriel Jensen (lærer)

Lars Gabriel Jensen (14. juni 1861 i Ågerup Sogn, Holbæk – 26. februar 1924 i København) var en dansk kommunelærer. På baggrund af iagttagelser af, hvordan børn af mindrebemidlede forældre fik ringere liv under skolernes sommerferie, startede han at arrangere mindre udflugter væk fra den sommerhede by og ud til frisk luft og strand. Dette resulterede i stiftelsen af organisationen Gabriel Jensens Ferieudflugter.

Kildehenvisning

Eksterne henvisninger 
 

Skolefolk fra Danmark
Danskere i 1900-tallet
Øresund Entrepreneurship

Øresund Entrepreneurship (oprindeligt Øresund Entrepreneurship Academy) var en permanent organisation under Øresundsuniversitetet. Organisationen blev oprettet i 2006 for at fremme uddannelser i entrepreneurship på Øresundsuniversitetets oprindeligt 14 universiteter. Organisationen blev nedlagt igen den 31. december 2010.

Øresund Entrepreneurship samlede regionens universitets- og handelshøjskolefag indenfor innovation og entrepreneurship i en søgemaskine, uddelte fondsmidler og afholdt arrangementer og konkurrencer. Organisationen blev medfinansieret af Erhvervs- og Byggestyrelsen, Näringsdepartementet, Hovedstadens Udviklingsråd, Region Skåne og Region Sjælland.

Noter 

 

Internationale aftaler
Uddannelsesprogrammer
Entrepreneurship
Etableret i 2006
Ophørt i 2010
Kidholm (Sydslesvig)

Kidholm (dansk) eller Kieholm (tysk) er en ubeboet ø i Slien i Sydslesvig. Nordvest for øen ligger byen Goltoft. Syd for øen ved byen Bonert befinder sig resterne af kongsborgen fra den danske tid. Afstanden til fjordens sydlige bred er cirka 140 meter. Hele Slien er her 460 meter bred. Administrativt hører øen til byen Hestoft.

Hele øen er cirka er 100 meter lang og 60 meter bred. Arealet er på omkring 0,5 hektar. Øen er bevokset med græs og mindre træer og buske. Øen blev også kaldt Badstave eller Kærlighedsø. 

Ifølge overlevering skal Lave Gudmundsen, som var en af Abels mænd, have dræbt kong Erik den 10. august 1250 på øen. Derefter blev Eriks lig sænket ned i Slien. Sagnet fortæller, at mågerne over Slien siden den nat skriger Erik, Erik. De kaldes også for Abels ravne eller for Eriks duer.

Eksterne links
Sliens øverden (på tysk)

Slien
Øer i Tyskland
Øer i Østersøen
Flemming Vejsnæs

Flemming Vejsnæs født 1961 er en tidligere dansk atlet. Han var medlem af Aabenraa IG .

Vejsnæs arbejder i dag som biavelskonsulent.

Danske mesterskaber 
  1982 Højdespring 2,09

Personlig rekord 
 Højdespring: 2,09 1982

Eksterne henvisninger 
 DAF i tal – Flemming Vejsnæs

Højdespringere fra Danmark
Atleter fra Aabenraa IG
Kulturberigelse

Begrebet kulturberigelse anvendes især om påvirkning af dansk kultur fra tilflyttere fra andre kulturer, f.eks. fra flygtninge/indvandrere med mellemøstlig/ afrikansk baggrund.

Ordet blev i 1980'erne anvendt positivt og betegnede det gode ved input fra fremmede kulturer (fx ny mad, nye ideer).

I dag har ordet fået en negativ/sarkastisk klang og anvendes ofte af grupperinger, der er imod indvandring. Her bruges ordet ofte som eufemisme for kriminalitet/kriminelle personer fra Mellemøsten og Afrika.

F.eks. anvender Den Danske Forening ordet for en citatsamling

Referencer 

Migration
Tagrende

En tagrende er en vandret rende, hvis funktion er at opsamle regnvand fra tag. Uden tagrende løber vandet ud over tagkanten og kan gøre skade på husets vægge og fundament (systemet anvendes også for at opsamle vand). Vandet i tagrenderne løber til nedløbsrør.

VVS
Tage
Stig Oxholm

Stig Oxholm (født 3. januar 1964) er en tidligere dansk atlet. Han var medlem af IF Gullfoss og fra 1985 i Trongårdens IF.

Oxholm fik Amagerbladets idrætspris "Årets fund" 1982.

Oxholm er i dag salgschef for Donghua International Skandinavien.

Internationale ungdomsmesterskaber 
 1983 JEM Højdespring 17.plads 2,00

Danske mesterskaber 
  1982 Højdespring 2,09
  1984 Højdespring 2,09
  1984 Højdespring-inde 2,05
  1985 Højdespring 2,10
  1988 Højdespring 2,06

Eksterne henvisninger 
 DAF i tal – Stig Oxholm 

Højdespringere fra Danmark
Atleter fra IF Gullfoss
Atleter fra Trongårdens IF
Stig
Ole Papsøe

Ole Papsø er en tidligere dansk atlet. Han var medlem af Viborg Atletikforening.

Ole Papsø var 1962 den første dansker som sprang over 2 meter i højdespring efter han først havde slået Ivar Vinds danske rekord på 1,95 fra 1947. Papsøs bedste resultat blev 2,02.

Ole Papsø arbejdede i mange år som byrådssekretær og juridisk chef i Aarhus Kommune.

Danske mesterskaber 
  1969 Højdespring 1,95
  1965 Højdespring 1,98
  1963 Højdespring 1,95
  1962 Højdespring 1,95
  1961 Højdespring 1,93

Personlig rekord 
 Højdespring: 2,02 1965

Eksterne henvisninger 
 DAF i tal – Ole Papsøe

Højdespringere fra Danmark
Atleter fra Viborg AM
Freddie Kirk

Freddie Kirk (født 1965) er en tidligere dansk atlet. Han var medlem af Kongerslev IF og Aalborg AK .

Danske mesterskaber 
  1984 Højdespring 2,06
  1983 Højdespring 2,08

Eksterne henvisninger 
 DAF i tal – Freddie Kirk

Højdespringere fra Danmark
Atleter fra Aalborg AK
Atleter fra Kongerslev IF
Arne Kjærgaard

Arne Kjærgaard er en tidligere dansk atlet. Han var medlem af Hvidovre AK.

Danske mesterskaber 
  1980 Højdespring 2,03
  1979 Højdespring-inde 2,00
  1977 Højdespring-inde 2,03

Eksterne henvisninger 
 DAF i tal – Arne Kjærgaard 

Højdespringere fra Danmark
Atleter fra Hvidovre AK
Turistbus

En turistbus er en bus, som kun er udstyret med siddepladser. Turistbusser er ifølge EU's direktiv 2001/85 EG fra november 2001 køretøjer af "Klasse 3", altså "køretøjer, som kun er bygget til transport af siddende passagerer".

Tekniske detaljer 
Moderne turistbusser har som regel en seks- eller ottecylindret dieselmotor med én eller to turboladere, op til 16 liters slagvolume, en maksimal effekt over  og 6-, 8-, 12- eller 16-trins gearkasse. Udstyret omfatter ofte ABS, ASR, slidfrie ekstrabremser, vognbaneholdeassistent og afstandsafhængig fartpilot. Sikkerhedsseler til passagerpladserne er dog kun et krav på nye køretøjer.

Turistbusser er − i modsætning til by- og regionalbusser − udstyret med ekstra indretninger til lange ture, som for eksempel (men ikke altid):
 Nakkestøtter til alle passagerer
 Bekvemme sæder (ryglæn indstilleligt til soveposition), armlæn og liggestole til natture
 Fodstøtter
 Klapbare borde ved hver plads
 Drikkevareholder
 Køleskab
 Køkken
 Fralægningsplads til håndbagage
 Forskelligt sikkerhedsudstyr (sikkerhedsseler, retarder, ESP, ABS osv.)
 Et eller flere store bagagerum i bunden af bussen
 Dugfrie dobbeltlagsruder
 WC-anlæg (normalt under gulvet ved udgangen, tidligere også bagi bussen)
 Siddeplads ved siden af chaufføren til rejseleder
 Forhæng og læselampe ved hver siddeplads
 Mikrofon til beskeder
 Radioanlæg og videoanlæg
 Dvd-afspiller med hovedtelefontilslutning
 Billedskærm ved hver plads
 Parkeringsvarme
 Klimaanlæg
 Ofte også GPS-navigation og tilhørende ruteplanlægger

Størrelsen på enetages turistbusser kan variere fra cirka 30 og op til 59 siddepladser. Moderne turistbusser er ofte udført som høj- eller dobbeltdækkere. Moderne dobbeltdækkere kan transportere 70 eller flere personer. Som følge af den højere opbygning har passagererne bedre udsyn, hvilket især ved sightseeing er en fordel. Derudover er der bagagerum under passagerdækket.

Stjernesystem 
Turistbusser er klassificeret efter et "stjernesystem" (ligesom hoteller). Klassificeringen afhænger af sædeafstanden og yderligere komfortkriterier:
 Bus med sædeafstand min. 65 cm (Standard-Class *), affaldsbeholder, mikrofon/musikanlæg, varme, ventilation og natbelysning
 Udflugtsbus med sædeafstand min. 65 cm (Tourist-Class **), ekstra 15 liter opbevaringsrum pr. passager
 Turistbus med sædeafstand min. 68 cm (Comfort-Class ***), ekstra min. 3 cm tykke justerbare ryglæn, dobbeltlagsruder, borde, læselamper, klimaanlæg, toilet med håndvask og minikøkken
 Fjernrejsebus med sædeafstand min. 74 cm (First-Class ****), ekstra fodstøtter, ryglæn min. 4 cm tykke, også på sidste række kun 4 siddepladser
 Luksusrejsebus med sædeafstand min. 81 cm (Luxus-Class *****), ryglæn min. 5 cm tykke (først fra 1. januar 1994)

Se også

Kilder 

Busser
Turisme
Dødens tegn og andre mysterier

Dødens tegn og andre mysterier er en novellesamling af Agatha Christie. Den udkom første gang i 1933 i The Hound of Death, som først blev udgivet i Danmark i 1973. Den mest kendte af novellerne er Anklagerens vidne, men også Faresignalet er en klassisk kriminalnovelle. De fleste af de øvrige berører overtro.

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Novellesamlinger
Bøger af Agatha Christie
Litteratur i 1933
IIHF Challenge Cup of Asia

IIHF Challenge Cup of Asia er en turnering for asiatiske ishockeylandshold, der ikke stiller op ved VM i ishockey eller som ved VM spiller i den laveste række. Turneringen arrangeres af International Ice Hockey Federation og er afviklet hvert år siden 2008. Den første turnering for kvinder blev spillet i 2010.

Turneringer og medaljevindere

Mænd

Kvinder

Kilder / eksterne henvisninger 
IIHF – Challenge Cup of Asia 

Ishockeyturneringer
Peder Dalby

Peder Thomas Dalby (født 1962) er en tidligere dansk atlet. Han var medlem af AGF.

Dalby satte sin første danske rekord i trespring som 19-årig, 28. april 1981, da han på Århus Stadion slog Hans Jørgen Bøtker og John Andersens rekord med 10cm til 15,30 og en måned efter til 15,47. Under 13 dage i august samme år mistede han rekorden til klubkameraten og fætteren Henry Knudsen, som forbedrede rekorden via 15,64 til 15,74, inden Dalby lagde yderligere to cm til rekorden med et spring på 15,76 ved DM på Østerbro Stadion 15. august. Året efter 1982 forbedrede han sin rekord via 15,92 og 16,05 til 16,16. En rekord som stod i næsten 23 år, frem til 2005, da Anders Møller sprang 16,29.

Dalby har sprunget 7,69 i længdespring.

Dalby er siden 1989 ansat som lektor på Aarhus Katedralskole.

Internationale ungdomsmesterskaber 
 1981 JEM Trespring 10.plads 14,98

Danske mesterskaber 
  1991 Trespring 15,66
  1990 Trespring 15,47
  1988 Længdespring 6,97
  1982 Længdespring-inde 7,67
  1982 Trespring-inde 15,81
  1981 Længdespring 7,42
  1981 Trespring 15,76
  1981 Trespring inde 15,12
  1979 Trespring 14,69

Danske rekorder 
Seniorrekorder 
 Trespring 16,18 5. august 1982 Østerbro Stadion
 Trespring-inde 15,67
U23-rekorder
 Trespring 16,18 5. august 1982 Østerbro Stadion
Juniorrekorder
 Trespring 15,76 15. august 1981 Østerbro Stadion

Eksterne henvisninger 
 DAF i tal – Peder Dalby 
 IAAF profil – Peder Dalby
 trespring.dk 

Trespringere fra Danmark
Atleter fra AGF
Længdespringere fra Danmark
John Andersen (atlet)

John Andersen (født 1951) er en tidligere dansk atlet. Han var medlem af Tønder SF frem til 1971 derefter i AGF.

Andersen vandt sit første af i alt otte danske meterskaber i trespring som 18-årig 1969 og satte dansk rekord i trespring som 20-årig, 24. juni 1971, da han på Århus Stadion tangerede Hans Jørgen Bøtkers rekord på 15,20 . 6. juli 1971 sprang John Andersen 15,37 i for meget medvind i Reykjavik. Hans og Bøtkers danske rekord stod i næsten 10 år, frem til 1981, da Peder Dalby sprang 15,30.

Internationale ungdomsmesterskaber 
 1970 JEM Trespring 8.plads 15,03w

Danske mesterskaber 
  1976 Trespring 14,89
  1975 Trespring 14,77
  1974 Trespring 14,86
  1973 Trespring 14,75
  1972 Trespring 14,65
  1971 Trespring 14,76
  1971 Trespring-inde 14,88
  1970 Trespring 14,73
  1969 Trespring 14,41

Personlig rekord 
 Trespring : 15,20 24. juni 1971 Århus Stadion/ 15,37w 6 juli 1971 Reykjavik, Island

Eksterne henvisninger 

 trespring.dk 

Trespringere fra Danmark
Atleter fra AGF
Atleter fra Tønder SF